Okresná prokuratúra Nitra 
Damborského 1, 949 99 Nitra 1 	

Sp. zn. : 1 Pv 679/13/4403	Nitra, 22.12.2014
EEČ : 2-32-1-2014

U Z N E S E N I E

Trestná vec:	obvinená XXXXX 
Zločin:	Neodvedenie dane a poistného podľa § 277 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	pre zločin neodvedenia dane a poistného podľa § 277 odsek 1, odsek 2 písmeno b Trestného zákona, ktorého sa mal dopustiť tým spôsobom, že	
	ako konateľka spol. XXXXX XXXXX XXXXX, IČO: 31104126 bola povinná zabezpečiť riadne plnenie odvodov na sociálne poistenie a verejné zdravotné poistenie a to: 
-	za obdobie od júna 2004 do januára 2007, túto povinnosť v zmysle zákona si neplnila a vyššie uvedené poistné, ktoré bolo zrazené zamestnancom zo mzdy vo výške 2.839,76 € zadržala a neodviedla určenému príjemcovi, čím Sociálnej poisťovni, pobočka XXXXX, spôsobila škodu vo výške 2.839,76 €, 
-	za obdobie od decembra 2004 do augusta 2006, túto povinnosť v zmysle zákona si neplnila a vyššie uvedené poistné, ktoré bolo zrazené zamestnancom zo mzdy vo výške 503,92 € zadržala a neodviedla určenému príjemcovi, čím spoločnosti Slovenská konsolidačná a.s., Cintorínska 21, Bratislava, ktorá predmetnú pohľadávku odkúpila dňa 21.12.2012 od Dôvery zdravotnej poisťovni, a.s. spôsobila škodu vo výške 503,92 €, 
-	za obdobie od júna 2005 do februára 2007 túto povinnosť v zmysle zákona si neplnila a vyššie uvedené poistné, ktoré bolo zrazené zamestnancom zo mzdy vo výške 421,22 € zadržala a neodviedla určenému príjemcovi, čím spoločnosti Slovenská konsolidačná a.s., Cintorínska 21, Bratislava, ktorá predmetnú pohľadávku odkúpila dňa 05.10.2012 od Všeobecnej zdravotnej poisťovni, a.s., pobočka XXXXX spôsobila škodu vo výške 421,22 €, 

lebo zanikla trestnosť činu

Odôvodnenie:
	Vyšetrovateľka OR PZ, OKP  v Nitre začala trestné stíhanie vo veci uznesením sp.zn. ORP – 1580/OEK-NR-2013 zo dňa 04. 11. 2013 a následne uznesením totožnej spisovej značky zo dňa 25. 03. 2014 podľa § 206 odsek 1 Trestného poriadku vzniesla obvinenie XXXXX pre prečin neodvedenia dane a poistného podľa § 277 odsek 1, odsek 2 písmeno b) Trestného zákona na vyššie uvedenom skutkovom základe. 
	Po skončení vyšetrovania mi bol spisový materiál predložený s návrhom na zastavenie trestného stíhania podľa § 215 odsek 1 písmeno h) Trestného poriadku  s poukazom na § 86 písmeno e) Trestného zákona. 
Preskúmaním spisového materiálu bolo zistené, že obvinená XXXXX uhradila dňa 02. 04. 2014 dlh, ktorý vznikol nesplnením si odvodovej povinnosti do Sociálnej poisťovne vo výške 2839,76 €, dňa 27. 10. 2014 uhradila na účet štátnej pokladnice sumu vo výške 421,22 € ako dlžné odvody na zdravotné poistenie zamestnancov vo Všeobecnej zdravotnej poisťovni a dňa 09. 06. 2014 uhradila na účet štátnej pokladnice sumu vo výške 503,92 € ako dlžné odvody na zdravotné poistenie zamestnancov do Zdravotnej poisťovne Dôvera a. s.. Uvedené skutočnosti boli potvrdené aj písomne správou zo spoločnosti Slovenská konsolidačná a. s..   
	Prečinu neodvedenia dane a poistného  podľa § 277 odsek 1 Trestného zákona sa dopustí ten, kto v malom rozsahu zadrží a neodvedie určenému príjemcovi splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie, ktoré zrazí alebo vyberie podľa zákona, v úmysle zadovážiť sebe alebo inému prospech. 
	Podľa § 277 odsek 2 písmeno b) Trestného zákona odňatím slobody na tri až osem rokov sa páchateľ potrestá, ak spácha čin uvedený v odseku 1 vo väčšom rozsahu.   
	Podľa § 125 odsek 1 Trestného zákona škodou malou sa rozumie  škoda prevyšujúca sumu 266,- Eur. Škodou väčšou sa rozumie suma dosahujúca najmenej desaťnásobok takej sumy. Značnou škodou sa rozumie suma dosahujúca najmenej stonásobok   takej sumy. Škodou veľkého rozsahu sa rozumie suma dosahujúca najmenej päťstonásobok takej sumy. Tieto hľadiska sa použijú rovnako na určenie výšky prospechu, hodnoty veci a rozsahu činu. 
	Z vykonaného dokazovania bolo jednoznačne preukázané, že obvinená sa dopustila citovaného prečinu spôsobom opísaným vo výrokovej časti tohto uznesenia, nakoľko v období od  júna 2014 do februára 2007 si neplnila svoju odvodovú povinnosť  a nezabezpečila riadne plnenie odvodov na sociálne poistenie a verejné zdravotné poistenie. 
	Podľa § 86 odsek 1 písmeno e) Trestného zákona trestnosť trestného činu zaniká aj vtedy ak ide o trestný čin skrátenia dane a poistného podľa § 276, neodvedenia dane a poistného podľa § 277 alebo nezaplatenia dane a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. 
	Z vyšetrovacieho spisu ďalej jednoznačne vyplýva, že obvinená si svoju odvodovú povinnosť dodatočne splnila. 
	Vychádzajúc z uvedeného je zrejmé, že v danom prípade je možné  použiť osobitné ustanovenie o účinnej ľútosti v zmysle § 86 odsek 1 písmeno e) Trestného zákona.
	Podľa  § 215 odsek 1 písmeno h) Trestného poriadku prokurátor zastaví trestné stíhanie ak zanikla trestnosť činu.
	S poukazom na vyššie uvedené skutočnosti som rozhodla tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Adriana Kozárová
prokurátorka